Ex consilio domni Odilonis abbatis et Hugonis comitis, fratres hujus loci, Andraldus prior cum aliis, adierunt præsulem Nevernensem vocatum domnum Hugonem, in canonicorum ejus præsentia expetierunt clementiam eorum, ut quandam terram almi martiris Christi Cyrici, quæ juxta fluvium Ligeris sita est et vocatur ipsa terra Viventz, Deo et hujus loci fratribus per precariam concederent. Quorum petitionem præfatus præsul, per consilium clericorum suorum suscipiens, prædictam terram cum omnibus rebus quæ ad eam aspiciunt vel aspicere videntur, omnibus in locis, id est agris, silvis, pratis, pascuis, aquis aquarumve decursibus, exitibus et regressibus, totum ad integrum usque ad inquirendum, necnon et mancipiis utriusque sexus, ea ratione concessit ut annis singulis rectores jamdicti loci, qui Aurea Vallis vocatur, in festivitate beati Martini solidos duos ad victualia fratrum in censum persolvant; et si de ipso negligentes in aliquo extiterint, in duplo restituant. Simili modo in aliis locis concessit, id est in villa Neusiaco, et in Moncello seu Senviniaco, et in Villeretum et in circuitu Sancti Johannis, et in Mulneto et in campo Aalbaldi, et in monte Benedicti et ad Sanctum Dionisium, et in Temponiaco et in Digonptiaco: quantum in eisdem villis vel locis beatus martir Ciricus videtur habere, id est terris, silvis, pratis, pascuis, vineis, aquis aquarumve decursibus, exitibus et regressibus, atque mancipiis utriusque sexus, totum ad integrum usque ad inquirendum; eo tenore ut omni anno rectores ejusdem cœnobii solidos III persolvant. Ut enim hæc precaria omni tempore majorem firmitatis vigorem obtineat, prædicti episcopi manu et ejus clericorum assignationibus roborata est. Hugo, nutu Dei humilis episcopus, roboravit et signavit. Wido archidiaconus signavit. S’ Bertelonis abbatis. S’ Evrardi præpositi. S’ Raiembaldi decani. S’ Umberti abbatis. S’ Gozfridi archiclavi. S. Tetbaldi, Odonis, Ragenaldi, Rodulfi, Gozfridi, Girberti, presbiterorum. S. Bertelonis, Rodulfi, Umberti, levitarum. S. Rocleni subdiaconi. S. Heliranni, Bernardi, puerorum.